Dim ond os gallwn ymrwymo mewn contract cymdeithasol gyda phobl Cymru fel bod pawb yn gweithredu mewn ffordd sy’n lleihau’r risg o drosglwyddo’r feirws, y bydd y trefniadau newydd hyn yn llwyddiannus. Mae hyn yn gofyn am newid rhywfaint ar ymddygiad y boblogaeth, mewn modd na welwyd o’r blaen o ran graddfa na chyflymdra. Rwy’n rhagweld ein bod yn debygol o weld cynnydd pellach yn lledaeniad y feirws yn y cyfnod ar ôl y cyfnod atal byr, a bydd angen i ni barhau i fonitro’r data a chryfhau ein rhaglen Profi, Olrhain, Diogelu a’r capasiti o ran epidemioleg maes. Bydd hyn yn ein galluogi i gynllunio a chyflwyno ymyriadau pellach ar lefel ranbarthol a chenedlaethol pe na bai’r sefyllfa’n gwella yn ôl y disgwyl, neu’n gwaethygu.
The new arrangements will only be successful if we are able to engage through a social contract with the people of Wales so that everyone acts in a way which minimises the risk of transmission. This requires a degree of population behavioural change which is unprecedented in scale and pace. I do anticipate that we are likely to see a further increase in viral spread in the post-firebreak period and we will need to continue to monitor the data and strengthen both our TTP programme and our field epidemiology capacity. This will allow us to plan and deliver further interventions at regional or national level if the situation does not improve as envisaged or subsequently deteriorates.